અમદાવાદ: કેલેન્ડર વર્ષ ૨૦૧૬ના જાન્યુઆરીથી માર્ચ મહિનાના સમયગાળામાં વૈશ્વિક સોનાના ભાવમાં મજબૂત સુધારો નોંધાયો હતો. ડોલરની નરમાઇ તો બીજી બાજુ યુએસ ફેડરલ રિઝર્વે હાલ વ્યાજના દરમાં વધારો નહીં કરવાના આપેલા સંકેતોએ વૈશ્વિક સોનાના ભાવમાં ઉછાળો નોંધાયો છે. સોનું ૦.૨ ટકાના સુધારે ૧૨૨૫ ડોલરની સપાટીની ઉપર ૧૨૨૬ ડોલરની સપાટીએ ટ્રેડિંગમાં છે. જાન્યુઆરીથી માર્ચ મહિનાના સમયગાળામાં સોનામાં ૧૫.૬ ટકાનો ઉછાળો નોંધાયો હતો, જે પાછલા ત્રણ દાયકાનો સૌથી મજબૂત ઉછાળો છે.